ΟΔΗΓΙΑ ΤΗΣ ΕΠΙΤΡΟΠΗΣ της 23ης Ιουλίου 1991 σχετικά με τα επικίνδυνα παρασκευάσματα των οποίων οι συσκευασίες πρέπει να φέρουν σφράγισμα ασφαλείας για τα παιδιά (91/442/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 88/379/ΕΟΚ του Συμβουλίου της 7ης Ιουνίου 1988 σχετικά με την προσέγγιση των νομοθετικών, κανονιστικών και διοικητικών διατάξεων των κρατών μελών για την ταξινόμηση, τη συσκευασία και την επισήμανση των επικίνδυνων παρασκευασμάτων (1), όπως τροποποιήθηκε τελευταία από την οδηγία 90/492/ΕΟΚ (2), και ιδίως το άρθρο 6 παράγραφος 3,

Εκτιμώντας:

ότι το άρθρο 6 παράγραφος 2 της οδηγίας 88/379/ΕΟΚ προβλέπει ότι τα δοχεία που περιέχουν ορισμένες κατηγορίες επικίνδυνων παρασκευασμάτων που προσφέρονται ή πωλούνται στο ευρύτερο κοινό πρέπει να είναι εφοδιασμένα με συστήματα ασφαλείας για τα παιδιά ή/και να φέρουν ανάγλυφη ένδειξη ασφαλείας- ότι το άρθρο 6 παράγραφος 3 προβλέπει ότι οι κατηγορίες των επικίνδυνων παρασκευασμάτων, των οποίων οι συσκευασίες πρέπει να φέρουν τα προαναφερόμενα συστήματα, προσδιορίζονται σύμφωνα με τη διαδιακασία που προβλέπεται στο άρθρο 21 της οδηγίας 67/548/ΕΟΚ του Συμβουλίου (3), όπως τροποποιήθηκε τελευταία από την οδηγία 90/517/ΕΟΚ (4)-

ότι η οδηγία 90/35/ΕΟΚ της Επιτροπής (5) προσδιορίζει, κατ' εφαρμογή του άρθρου 6 της οδηγίας 88/379/ΕΟΚ, τις κατηγορίες παρασκευασμάτων των οποίων οι συσκευασίες πρέπει να είναι εφοδιασμένες με σύστημα ασφαλείας για τα παιδιά-

ότι ορισμένα παρασκευάσματα, αν και μη ανήκοντα σ' αυτές της κατηγορίες κινδύνου μπορούν εντούτοις, λόγω συστάσεως, να παρουσιάζουν κινδύνους για τα παιδιά- ότι πρέπει να επισημαίνονται με ευκρίνεια μέσω ορισμένων χαρακτηριστικών και ότι συνεπώς οι συσκευασίες τους πρέπει να είναι εφοδιασμένες με σφράγισμα ασφαλείας για τα παιδιά-

ότι τα μέτρα τα προβλεπόμενα στην παρούσα οδηγία είναι σύμφωνα με τη γνώμη της Επιτροπής για την προσαρμογή στην τεχνική πρόοδο των οδηγιών που έχουν ως στόχο την εξάλειψη των τεχνικών εμποδίων στις εμπορικές ανταλλαγές στον κλάδο των επικίνδυνων ουσιών και παρασκευασμάτων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Ανεξάρτητα από τη χωρητικότητά τους, τα δοχεία που περιέχουν παρασκευάσματα προσφερόμενα ή πωλούμενα στο ευρύ κοινό και τα οποία πληρούν ένα από τα χαρακτηριστικά, που παρατίθενται στο παράρτημα, πρέπει να είναι εφοδιασμένα με σφράγισμα ασφαλείας για τα παιδιά. Τα συστήματα αυτά πρέπει να είναι σύμφωνα προς τις προδιαγραφές του παραρτήματος ΙΧ μέρος Α της οδηγίας 67/548/ΕΟΚ.

Άρθρο 2

Οι διατάξεις που προβλέπονται στα άρθρα 1 και 2 της οδηγίας 90/35/ΕΟΚ, καθώς και στο άρθρο της παρούσας οδηγίας, ισχύουν επίσης και στην περίπτωση των παρασκευασμάτων των οποίων τα χαρακτηριστικά δίδονται στο παράρτημα στοιχείο α) και προσφέρονται ή διατίθενται στο ευρύ κοινό υπό μορφή αεροζόλ.

Άρθρο 3

Σε περίπτωση αμφιβολιών σχετικά με τη συμβατότητα των συστημάτων των αναφερομένων στην οδηγία 90/35/ΕΟΚ, καθώς και στην παρούσα οδηγία, οι αρχές των κρατών μελών που είναι επιφορτισμένες με τον έλεγχο εφαρμογής της οδηγίας 88/379/ΕΟΚ μπορούν να απαιτήσουν από τον υπεύθυνο διάθεσης στην αγορά παρασκευασμάτων του είδους αυτού να τους παράσχει οιαδήποτε χρήσιμη πληροφορία, όπως και το πιστοποιητικό που χορηγείται μετά τις δοκιμές, σύμφωνα με το παράρτημα ΙΧ μέρος Α της οδηγίας 67/548/ΕΟΚ.

Άρθρο 4

Τα κράτη μέλη θεσπίζουν και δημοσιεύουν το αργότερο την 1 Αυγούστου 1991 τις αναγκαίες διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.

Εφαρμόζουν τις διατάξεις αυτές από την 1η Νοεμβρίου 1992.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη με'λη.

Άρθρο 5

Η παρούσα οδηγία απευθύνεται στα κράτη μέλη. Βρυξέλλες, 23 Ιουλίου 1991. Για την Επιτροπή

Martin BANGEMANN

Αντιπρόεδρος

(1) ΕΕ αριθ. L 187 της 16. 7. 1988, σ. 14. (2) ΕΕ αριθ. L 275 της 5. 10. 1990, σ. 35. (3) ΕΕ αριθ. 196 της 16. 8. 1967, σ. 1. (4) ΕΕ αριθ. L 287 της 19. 10. 1990, σ. 37. (5) ΕΕ αριθ. L 19 της 24. 1. 1990, σ. 14.

ΠΑΡΑΡΤΗΜΑ

Χαρακτηριστικά που προβλέπονται στο άρθρο 1:

α) υγρά παρασκευάσματα κινηματικού ιξώδους μετρούμενου με στροφικό ροόμετρο σύμφωνα με την προδιαγραφή ISO 3219 (έκδοση 15 Δεκεμβρίου 1977) κατώτερου των 7 x 10 6 m2/sec σε 40 o Κελσίου και τα οποία περιέχουν αλειφατικούς ή/και αρωματικούς υδρογονάνθρακες σε ολική συγκέντρωση ίση ή ανώτερη του 10 %.

β) παρασκευάσματα που περιέχουν τουλάχιστον μία από τις ουσίες που απαριθμούνται παρακάτω σε συγκέντρωση ίση ή ανώτερη προς την καθορισμένη οριακή κατά περίπτωση συγκέντρωση:

Αναγνώριση της ουσίας Όριο συγκέντρωσης CAS Reg. αριθ. EINECS No 1 67-56-1 2006596 Μεθανόλη ' 3 % 2 75-09-2 2008389 Διχλωρομεθάνιο ' 1 %